BEQUES PER A ACTIVITATS FORMATIVES EN EL SERVEI D'INFORMACIÓ (PROGRAMA DE VISITES D'ESTUDIANTS DE SECUNDÀRIA DEL CURS 2410-9216 M ALTRES ACTIVITATS) CONVOCADES PER LA UNIVERSITAT D'ALACANT - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/53808)
  + [Valencià](/va/acuerdo/53029)






Selector de idioma

Leer

* [Español](/es/acuerdo/53936)
* [Valencià](/va/acuerdo/53231)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





BEQUES PER A ACTIVITATS FORMATIVES EN EL SERVEI D'INFORMACIÓ (PROGRAMA DE VISITES D'ESTUDIANTS DE SECUNDÀRIA DEL CURS 3617-5781 F ALTRES ACTIVITATS) CONVOCADES PER LA UNIVERSITAT D'ALACANT[Butlletí Oficial Universitat d'Alacant](/ca/Publicacion)
=====================================================================================================================================================================================================================================================

Secretaria General

Butlletí Oficial Universitat d'Alacant





BEQUES PER A ACTIVITATS FORMATIVES EN EL SERVEI D'INFORMACIÓ (PROGRAMA DE VISITES D'ESTUDIANTS DE SECUNDÀRIA DEL CURS 4746-8311 P ALTRES ACTIVITATS) CONVOCADES PER LA UNIVERSITAT D'ALACANT

Data d'aprovació
:   03/10/2024

Data de publicació
:   04/10/2024

Òrgan competent
:   Rectora

Secció
:   CONVOCATÒRIES I CONCURSOS

* [Ver acuerdo en formato **PDF**](/Acuerdos/DescargarAcuerdo/53808)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/53404)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/53205)
  + [Compartir acuerdo en 

    X](https://twitter.com/intent/tweet?via=UA_Universidad&text=BEQUES PER A ACTIVITATS FORMATIVES EN EL SERVEI D'INFORMACIÓ (PROGRAMA DE VISITES D'ESTUDIANTS DE SECUNDÀRIA DEL CURS 6528-8553 U ALTRES ACTIVITATS) CONVOCADES PER LA UNIVERSITAT D'ALACANT&url=https://www.boua.ua.es/va/acuerdo/53097)

**Títol:** BEQUES PER A ACTIVITATS FORMATIVES EN EL SERVEI D'INFORMACIÓ (PROGRAMA DE VISITES D'ESTUDIANTS DE SECUNDÀRIA DEL CURS 3156-9835 Q ALTRES ACTIVITATS) CONVOCADES PER LA UNIVERSITAT D'ALACANT

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** dijous, 3 d'octubre de 2024

BEQUES PER A ACTIVITATS FORMATIVES EN EL SERVEI D'INFORMACIÓ (PROGRAMA DE VISITES D'ESTUDIANTS DE SECUNDÀRIA DEL CURS 5328-0010 U ALTRES ACTIVITATS) CONVOCADES PER LA UNIVERSITAT D'ALACANT

1.     Objectiu de la convocatòria i procediment de concessió

L'objectiu d'aquesta convocatòria és concedir, en règim de concurrència competitiva, de beques per a activitats formatives per al programa de visites d'estudiants de secundària de la Universitat d'Alacant i altres activitats d'aquest tipus.

Un altre dels objectius fonamentals de la formació universitària és garantir l'ocupabilitat dels titulats i titulades. Per això, la Universitat d'Alacant desenvolupa un pla formatiu, a través de beques d'activitats formatives, que permet reforçar l'adquisició de competències que incidisquen positivament en la millora de l'ocupabilitat, amb activitats de formació complementària. En aquestes activitats, l'alumnat pot practicar competències molt valorades a l'hora d'aconseguir un treball.

Les competències transversals (adaptació, treball en equip, resolució, aprenentatge continu, comunicació, etc.) són eines que propicien la millora de l'ocupabilitat i optimitzen la formació de l'alumnat. Es poden adquirir participant en tasques formatives i activitats pràctiques complementàries als estudis, com a monitor o monitora d'estudiants durant les visites d'alumnes de secundària a la Universitat o en fires i accions de suport al Servei d'Informació. S'hi posen en pràctica competències com ara la comunicació oral, l'empatia, el treball en equip, el lideratge, la responsabilitat i el compromís.

L'activitat principal de les pràctiques es desenvolupa en horari de matí, habitualment, els divendres de gener a abril de 2025, en funció de les necessitats del Servei. En la resta d'activitats les dates i horaris estan determinades per les necessitats de cada esdeveniment.

2.     Requisits de les persones beneficiàries

Poden sol·licitar aquestes beques les i els alumnes matriculats en estudis oficials de graus o màsters en la Universitat d'Alacant, en règim de compatibilitat amb els estudis i com a complement als estudis mateix.

3.     Nombre i dotació de beques

El nombre de beques concedides està determinat per l'assistència a les activitats programades, que realitze l'alumnat beneficiari en funció de les necessitats de les diverses accions.

La quantitat de cada ajuda és la que resulte del total de dies d'assistència a les activitats programades, a raó de 48 € bruts per dia d'assistència.

4.     Termini i procediment de presentació de sol·licituds

4.1. Termini de presentació

El termini de lliurament de documentació i presentació de sol·licituds s'inicia l'endemà de la publicació en el BOUA i finalitza el 15 d'octubre de 2024.

4.2. Procediment de presentació

La sol·licitud s'ha de fer a través del formulari electrònic, al qual cal adjuntar la documentació requerida en cada cas. Accediu al formulari electrònic des de:

<https://cvnet.cpd.ua.es/uaCuestionarios/preguntas.aspx?idcuestionario=201839&idioma=va>

Cal identificar-s'hi amb la clau d'usuari i la contrasenya d'UACloud. Qui finalment siga seleccionat haurà de presentar els documents originals, per a acarar-los amb els enviats.

Les bases i el barem de la convocatòria es poden consultar en:

<https://web.ua.es/va/oia/becas-ayudas/col-laboracio/beca-monitors-es-per-al-programa-de-visites-d-alumnat-de-secundaria.html>

5.    Criteris d'adjudicació

La valoració de cada criteri es detalla en l'annex d'aquesta convocatòria.

Primera fase:

-       Situació acadèmica

-       Ser representant d'estudiants

-       Situació econòmica

-       Competència oral en valencià

-       Dedicació en matèria d'igualtat de gènere (formació o voluntariat)

-       Haver participat en campanyes anteriors d'Infomatrícula o similars

Segona fase:

Entrevista personal o en grup. Es convocarà a l'entrevista els candidats i candidates que hagen obtingut una puntuació que els situe, almenys, entre els sis primers de cada àrea.

La comissió de valoració farà la selecció d'aspirants d'acord amb els criteris establits i en aplicació del barem inclòs en l'annex I de la convocatòria.

Es reserva un 5 % de les beques oferides a estudiants que acrediten un grau de discapacitat igual o superior al 33 %.

Per a desfer possibles empats finals, si n'hi ha, es tindrà en compte la major puntuació obtinguda en els apartats del barem que s'indiquen, d'acord amb aquest orde de prelació: 1r: apt. 1; 2n: apt. 3; 3r: apt. 6; 4t: apt. 4; 5t: apt. 2; 6t: apt. 5.

La selecció i adscripció es farà entre les i els alumnes d'estudis inclosos en les àrees que resulten, en relació amb oferta d'estudis de grau, i d'acord amb les necessitats dels itineraris que s'establisquen.

6.     Òrgan gestor i comissió de valoració

a. Òrgan gestor

L'òrgan gestor de la convocatòria, la persona titular del VICERECTORAT D'ESTUDIANTS I OCUPABILITAT, s'encarrega d'ordenar i instruir el procediment, acordarà totes les actuacions necessàries per a determinar, conéixer i comprovar les dades en virtut de les quals se n'ha de dictar la resolució.

La unitat administrativa de referència, que gestionarà la convocatòria, és el Servei d'Informació. Hi podeu contactar presencialment (planta baixa de l'aulari II), per telèfon (322330610) o per correu electrònic ([zumdjiaodl@rk.uc](mailto:owneymutca@xa.lz)).

Si una sol·licitud no compleix algun requisit o no adjunta la documentació necessària, aquesta circumstància es notificarà a la persona sol·licitant perquè, de conformitat amb la legislació de procediment administratiu comú, esmene l'error o aporte els documents preceptius. En cas contrari, s'entendrà que desisteix de la petició, prèvia resolució dictada en els termes previstos legalment.

b. Comissió de valoració

Les sol·licituds seran avaluades per una comissió de valoració integrada per:

-       La vicerectora d'Estudiants i Ocupabilitat, o la persona en qui delegue, com a presidenta.

-       El director del Servei d'Informació, o la persona en qui delegue, com a secretari.

Vocals:

-       La directora del Secretariat d'Accés i Orientació Universitària o la persona en qui delegue.

-       Un representant del Consell d'Estudiants.

Els membres de la comissió de valoració han de firmar el document d'absència de conflicte d'interessos (DACI).

7.     Resolució, notificació i publicació dels resultats

Atés el principi de transparència recollit en la Llei 40/2015, d'1 d'octubre, de règim jurídic del sector públic, i el que disposa l'article 45.1 de la Llei 39/2015, d'1 d'octubre, del procediment administratiu comú de les administracions públiques, les publicacions detallades en aquestes bases es realitzaran en l'adreça web <https://web.ua.es/va/oia/becas-ayudas/col-laboracio/beca-monitors-es-per-al-programa-de-visites-d-alumnat-de-secundaria.html>. Aquestes publicacions substitueixen la notificació a les persones interessades i tenen els mateixos efectes.

El calendari de tràmits és aquest:

Primera fase: baremació de sol·licituds

-       Publicació de puntuacions provisionals: 29 d'octubre.

-       Termini de presentació de reclamacions a les puntuacions provisionals: del 29 d'octubre al 5 de novembre.

-       Entrevista voluntària per a valorar els coneixements de valencià: 12 i 13 de novembre.

-       Publicació de les puntuacions definitives de la primera fase i relació de candidats i candidates que han de fer l'entrevista: 15 de novembre.

Segona fase: entrevistes

-       Realització de les entrevistes a candidates i candidats (segona fase): entre el 18 i el 22 de novembre. S'anunciarà la data concreta, l'horari i el lloc de realització de les entrevistes.

-       Publicació de la puntuació de la segona fase i relació de candidates i candidats proposats per a les beques: 26 de novembre.

-       Termini de reclamacions: del 26 de novembre al 2 de desembre.

-       Sessions formatives amb seleccionats i suplents (assistència obligatòria): 12 de desembre de 2024 i 15 de gener de 2025.

8.     Marc legal i pressupostari

Aquesta convocatòria, amb codi 2025SBV003, serveix de base reguladora i serà incorporada al Pla Estratègic de Subvencions 2025-2027 de la Universitat d'Alacant, el qual es troba en procés d'elaboració i pendent d'aprovació.

La subvenció assignada s'ajustarà al que disposen la Llei 38/2003, el Reial Decret 887/2006, de 21 de juliol, pel qual s'aprova el reglament de la Llei 38/2003, de 17 de novembre, general de subvencions, la Llei 1/2015, de 6 de febrer, d'hisenda pública, del sector públic instrumental i de subvencions, la normativa interna de la Universitat d'Alacant i aquesta convocatòria.

La dotació de la convocatòria  d'un màxim de 44.000 euros serà sufragada amb càrrec al capítol IV 64819L9118 del pressupost del Servici d'Informació. Queda condicionada a l'existència de crèdit adequat i suficient en el pressupost de l'exercici 2025 de la Universitat d'Alacant. S'hi aplicaran les disposicions fiscals vigents.

D'acord amb el que disposa l'article 1 del Reial Decret 1493/2011, es tramitarà la inclusió dels becaris en el règim general de la Seguretat Social.

Aquesta beca està subjecta a l'impost de la renda de les persones físiques.

9.     Obligació i justificació del beneficiari

Desenvolupar adequadament l'activitat, segons les instruccions rebudes, és l'obligació dels beneficiaris d'aquesta convocatòria.

Les persones seleccionades han d'assistir a dos sessions formatives prèvies, en les quals s'explicaran les activitats que han de realitzar. Qui no hi assistisca perdrà el dret a la beca.

El mitjà de justificació del compliment de les obligacions es realitzarà de la manera següent:

Els beneficiaris han de justificar la destinació de l'ajuda al compliment de la finalitat, mitjançant la presentació d'una memòria, que han de presentar abans del 30 de juny de 2025.

10.  Protecció de dades de caràcter personal

La Universitat d'Alacant tractarà les dades aportades per a gestionar i tramitar les sol·licituds de participació en aquesta convocatòria, d'acord amb el que disposa la legislació vigent en matèria de protecció de dades.

La base de legitimació d'aquest tractament és el compliment d'una missió en interés públic, o en l'exercici dels poders públics conferits a la Universitat d'Alacant, i el consentiment expressat en la sol·licitud de participació.

En el marc dels tractaments esmentats, les dades no poden ser cedides, tret que hi haja l'obligació legal de fer-ho.

Hom pot exercir els drets relacionats amb el tractament de dades personals d'accés, rectificació i supressió, entre d'altres, mitjançant una sol·licitud adreçada a la Gerència de la Universitat, que cal presentar al Registre General de la Universitat d'Alacant o a través de la Seu Electrònica (<https://seuelectronica.ua.es/va/index.html>).

Es pot consultar la informació addicional i detallada sobre protecció de dades, drets i política de privacitat de la Universitat d'Alacant en l'enllaç <https://seuelectronica.ua.es/es/privacidad.html>

11.  Recursos

Contra la convocatòria, les bases i els actes administratius que se'n deriven, que esgoten la via administrativa, pot interposar-se recurs contenciós administratiu davant el jutjat contenciós administratiu d'Alacant que resulte competent, en el termini de dos mesos, comptadors a partir de l'endemà de publicar-se, d'acord amb l'article 114 de la Llei 39/2015, d'1 d'octubre, del procediment administratiu comú de les administracions públiques, l'article 6.4 de la Llei Orgànica 6/2001, de 21 de desembre, d'universitats i l'article 6.4 de la Llei Orgànica 6/2001, de 21 de desembre, d'universitats i l'article 46 de la Llei 29/1998, de 13 de juliol, reguladora de la jurisdicció contenciosa administrativa. Potestativament es pot interposar recurs de reposició en el termini d'un mes, comptador a partir de l'endemà de la publicació d'aquesta, davant la rectora, de conformitat amb el que disposa els articles 123 i 124 de la Llei 39/2015. Tot això sense perjudici que s'utilitze qualsevol altra via que es considere oportuna.

D'acord amb l'article 112 de la Llei 39/2015, no es podrà presentar recurs contra els actes de tràmit, llevat que aquestos afecten directament o indirectament el fons de l'assumpte o determinen la impossibilitat de continuar el procediment, produïsquen indefensió o perjudici irreparable a drets i interessos legítims.

A Alacant, a 3 d'octubre de 2024

El Rector en funcions, P.D. de firma, la Vicerectora d'Estudiants i Ocupabilitat (Resolució de 3 d'octubre de 2024)

Rosario Isabel Ferrer Cascales

ANNEX I

CRITERIS DE VALORACIÓ

1. Situació acadèmica: la puntuació total d'aquest apartat és la suma dels punts obtinguts en cada subapartat (P1 i P2).

\*Cal presentar el full informatiu de l'expedient de totes les titulacions al·legades, amb el nombre de crèdits superats i la nota mitjana.

1.1. Puntuació (P1) en relació amb el nombre de crèdits superats (CS) del total del pla d'estudis, amb un màxim de 6 punts:

* P1=CS/30

1.2. Puntuació (P2) en relació amb la nota mitjana de l'expedient:

* P2=nota mitjana expedient

A qui haja ingressat enguany per primera vegada en els estudis de la UA objectiu d'aquesta convocatòria (primer de grau, accés per reconeixement de crèdits o màster oficial sense haver obtingut el títol previ en la UA), per la qual cosa no disposa de notes d'assignatures cursades en la UA, se li assignaran 5 punts.

2. Ser representant d'estudiants o haver-ho sigut durant el curs actual o el curs anterior (6 punts com a màxim)

2.1. Claustre de centre: 1 punt.

2.2 Claustre General: 1 punt.

2.3. Junta de centre: 2 punts.

2.4. Delegat/da de classe: 1 punt.

2.5. President/a de delegació de centre o CEUA: 4 punts.

2.6. Representant en consell de departament: 1 punt.

2.7. Membre de comissió permanent, junta de govern, delegació de centre o CEUA: 3 punts.

\* Cal acreditar-ho amb un document expedit per la secretaria corresponent.

3. Situació econòmica (6 punts com a màxim)

3.1 Sol·licitants que hagen obtingut beca (del Ministeri o la Generalitat per a ensenyaments universitaris) o exempció de taxes de la Universitat el curs anterior, o beca del MEC en ensenyaments universitaris el curs actual: 2 punts.

\* Cal acreditar documentalment la condició de becari.

3.2 Sol·licitants que acrediten una situació econòmica de necessitat: fins a 4 punts.

\* Aquest subapartat es valora sobre la base de la documentació aportada pel sol·licitant: declaració de la renda dels membres de la unitat familiar, justificants d'ingrés de la unitat familiar, etc. Es calcula un valor en funció dels ingressos i membres de la unitat familiar, que es compara amb una escala de 4 trams.

4. Competència oral en valencià (6 punts com a màxim)

4.1 Nivell B1 (elemental): 1 punt com a màxim.

4.2 Nivell B2: 2 punts com a màxim.

4.3 Nivell C1 (mitjà): 4 punts com a màxim.

4.4 Nivell C2 (superior): 5,5 punts com a màxim.

\* El nivell de competència oral de valencià s'ha d'acreditar amb els certificats de la Junta Qualificadora de Coneixements de Valencià, dels cursos de valencià de la Universitat d'Alacant, o equivalents, o amb la puntuació que conste en actes de convocatòries d'Infomatrícula o monitors de secundària del curs anterior. La presentació del certificat de l'acreditació comporta un augment de 0,5 punts en la puntuació obtinguda.

El 29 d'octubre es publicarà, en la pàgina <https://web.ua.es/va/oia/becas-ayudas/col-laboracio/beca-monitors-es-per-al-programa-de-visites-d-alumnat-de-secundaria.html>, un llistat dels candidats i candidates amb la puntuació assignada en l'apartat de competència oral en valencià. Qui considere que el seu nivell és superior a l'assignat ha d'indicar-ho en el formulari de sol·licitud, per tal de poder presentar-se a una prova per a valorar el seu nivell de competència oral. Aquestes proves tindran lloc els dies 12 i 13 de novembre.

5. Dedicació en matèria d'Igualtat de gènere (formació o voluntariat)

Es valorarà a 0,01 punts per hora, amb un màxim d'1 punt

6.- Participació en campanyes anteriors d'Infomatrícula o similars: 1 punt

7.- Entrevista: fins a 6 punts

Es convocarà a l'entrevista els aspirants que hagen obtingut una puntuació que els situe, almenys, entre els sis primers de cada àrea, després de la valoració de la primera fase.

La relació dels candidats i candidates que han de fer l'entrevista es publicarà el 15 de novembre en la pàgina web <https://web.ua.es/va/oia/becas-ayudas/col-laboracio/beca-monitors-es-per-al-programa-de-visites-d-alumnat-de-secundaria.html>.

En aquesta relació s'indicarà la data, el lloc i l'hora de l'entrevista.

En l'entrevista es valorarà:

·         Motivació i capacitat de comunicació i habilitats socials: fins a 4 punts.

·         Coneixement dels processos d'accés i matriculació, les titulacions, els plans d'estudis, els centres, el serveis i els recursos de la Universitat: fins a 2 punts.

OBSERVACIONS

La selecció i adscripció es fa entre les i els estudiants matriculats en estudis inclosos en les àrees que resulten, en relació amb l'oferta d'estudis de grau i d'acord amb les necessitats dels itineraris que s'establisquen.





[Carretera Sant Vicent del Raspeig s/n  
03416 Sant Vicent del Raspeig - Alacant  
 Tel. 01 603 9103 - Fax 46 063 2684](https://www.google.es/maps/@01.265810,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12331&trk=tyah&trkInfo=tarId%6O8176612337764%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)